Държавен вестник, бр. 97, 2018 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  97
Г л а в а  п е т а
ПРАВИЛА ЗА РАБОТА НА СЪВЕТА ЗА 
ПАРТНЬОРСТВО
Чл. 10. Съветът избира от своя състав 
двама съпредседатели, които да организират 
и ръководят дейността му. Единият от съ­
председателите е изборен член на ВСС.
Чл. 11. Заседанията на съвета се свикват 
от съпредседателите. Редовни заседания на 
съвета се провеждат не по-рядко от веднъж 
на два месеца. При възникнала необходимост 
или по предложение на поне трима членове 
на съвета се свикват извънредни заседания.
Чл. 12. (1) За заседанията на съвета се 
изготвя дневен ред, определен от неговите 
съпредседатели. 
(2) Предложения за включване на въпроси 
в дневния ред могат да правят:
1. членовете на съвета;
2. Пленумът и колегиите на ВСС, неговите 
постоянни комисии или поне трима членове 
на ВСС.
Чл. 13. Покана за участие в заседание на 
съвета ведно с дневния ред за заседанието и 
материалите по него се изпращат на членовете 
на съвета на посочен от тях адрес на елек-
тронна поща най-малко 7 дни преди датата 
на заседанието.
Чл. 14. (1) Заседанията на съвета се про-
веждат и се считат за редовни, ако присъстват 
не по-малко от две трети от членовете му.
(2) При невъзможност член – представител 
на професионална организация, да участва 
в заседание на съвета същият може да бъде 
заместван от друг представител на органи-
зацията при надлежно удостоверяване на 
представителната му власт.
(3) Заседанията на съвета се председа-
телстват от един от съпредседателите на 
ротационен принцип. При невъзможност от 
страна на съпредседателите заседанията се 
председателстват от определен с гласуване 
член на съвета.
(4) Постоянни сътрудници на Съвета за 
партньорство са експерти от администрацията 
на ВСС, определени със заповед на главния 
секретар. В заседанията могат да участват 
и други експерти от АВСС в зависимост от 
конкретните теми на дневния ред.
(5) Заседанията на Съвета за партньорство 
са открити за присъствие на журналисти и 
магистрати.
Чл. 15. (1) Актовете на Съвета за парт-
ньорство се постановяват с явно и поимен-
но гласуване, с обикновено мнозинство от 
участвалите в заседанието членове или техни 
заместници.
(2) Всеки от членовете на Съвета за парт-
ньорство към ВСС разполага с по един глас.
(3) От заседанието на Съвета за партньор-
ство се води стенографски протокол, в който 
се отразяват участвалите в заседанието членове 
или техни заместници, експертни сътрудни-
ци, начинът на гласуване и постановените от 
съвета решения. 
(4) Главният секретар на ВСС определя 
постоянен технически сътрудник на Съвета 
за партньорство, който води стенографски 
протокол, съхранява документацията и оси-
гурява технически кореспонденцията, в това 
число води входящ и изходящ регистър на 
кореспонденцията.
(5) Протоколът от заседанията се подпис-
ва от председателстващия заседанието и се 
публикува на интернет страницата на ВСС.
Чл. 16. Съветът за партньорство може да 
провежда съвместни заседания с Гражданския 
съвет към ВСС по въпроси от особена общест-
вена значимост, свързани с професионалните 
интереси на магистратите.
Чл. 17. Членовете на Съвета за партньор-
ство не получават възнаграждение за участията 
си в заседанията. Командировъчните разходи 
на магистратите – членове на съвета, са за 
сметка на бюджета на ВСС.
Чл. 18. Актовете на Съвета за партньорство 
се разглеждат от Пленума на ВСС в срок не 
по-късно от 30 дни от публикуване на стено-
графския протокол от съответното заседание. 
Пленумът на ВСС се произнася с решение.
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 1. Наредбата се издава на основание 
чл. 217, ал. 5 от Закона за съдебната власт и 
е приета с решение на Пленума на Висшия 
съдебен съвет по т. 39 от протокол № 28 от 
8 ноември 2018 г.
§ 2. В едномесечен срок от влизане в сила 
на наредбата се определят изборните членове 
на ВСС за членове на съвета и се подават 
заявленията по чл. 5, ал. 3 и чл. 6, ал. 1.
§ 3. Пленумът на Висшия съдебен съвет 
учредява Съвета за партньорство в 2-месечен 
срок от влизане в сила на наредбата.
Представляващ Висшия съдебен съвет: 
Боян Магдалинчев
Приложение № 1 
към чл. 5, ал. 3
Вх. № ……………….
Дата: ……......……..
РЕГИСТРАЦИОННА ФОРМА – 1
ДО 
ПЛЕНУМА 
НА ВИСШИЯ СЪДЕБЕН 
СЪВЕТ 
З А Я В Л Е Н И Е
от ………………………………..…........., ЕГН …....................,
(име, презиме и фамилия)
в качеството си на ………………………………..….............., 
(представителна функция)